CELEX: 62011TA0116
Language: el
Date: 2013-12-11 00:00:00
Title: Υπόθεση T-116/11: Απόφαση του Γενικού Δικαστηρίου της 11ης Δεκεμβρίου 2013 — EMA κατά Επιτροπής [Ρήτρα διαιτησίας — Έκτο πρόγραμμα πλαίσιο για δράσεις έρευνας, τεχνολογικής αναπτύξεως και επιδείξεως που συμβάλλουν στη δημιουργία του ευρωπαϊκού χώρου έρευνας και στην καινοτομία (2002/2006) — Συμβάσεις Dicoems και Cocoon — Έλλειψη συμφωνίας ενός μέρους των δηλωθεισών δαπανών προς τις συμβατικές ρήτρες — Καταγγελία των συμβάσεων — Επιστροφή ενός μέρους των καταβληθέντων ποσών — Αποζημίωση — Ανταγωγή — Εξωσυμβατική ευθύνη — Αδικαιολόγητος πλουτισμός — Προσφυγή ακυρώσεως — Πράξη μη υποκείμενη σε προσφυγή — Πράξη που εντάσσεται σε ένα αμιγώς συμβατικό πλαίσιο με το οποίο είναι αναπόσπαστα συνδεδεμένη — Χρεωστικό σημείωμα — Απαράδεκτο]

1.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/8
            
         Απόφαση του Γενικού Δικαστηρίου της 11ης Δεκεμβρίου 2013 — EMA κατά Επιτροπής
   (Υπόθεση T-116/11) (1)
   
   (Ρήτρα διαιτησίας - Έκτο πρόγραμμα πλαίσιο για δράσεις έρευνας, τεχνολογικής αναπτύξεως και επιδείξεως που συμβάλλουν στη δημιουργία του ευρωπαϊκού χώρου έρευνας και στην καινοτομία (2002/2006) - Συμβάσεις Dicoems και Cocoon - Έλλειψη συμφωνίας ενός μέρους των δηλωθεισών δαπανών προς τις συμβατικές ρήτρες - Καταγγελία των συμβάσεων - Επιστροφή ενός μέρους των καταβληθέντων ποσών - Αποζημίωση - Ανταγωγή - Εξωσυμβατική ευθύνη - Αδικαιολόγητος πλουτισμός - Προσφυγή ακυρώσεως - Πράξη μη υποκείμενη σε προσφυγή - Πράξη που εντάσσεται σε ένα αμιγώς συμβατικό πλαίσιο με το οποίο είναι αναπόσπαστα συνδεδεμένη - Χρεωστικό σημείωμα - Απαράδεκτο)
   2014/C 31/12
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα-ενάγουσα: Association médicale européenne (ΕΜΑ) (Βρυξέλλες, Βέλγιο) (εκπρόσωποι: A. Franchi και L. Picciano, δικηγόροι)
   
      Καθής-εναγόμενη: Ευρωπαϊκή Επιτροπή (εκπρόσωποι: S. Delaude και F. Moro, επικουρούμενοι από τον D. Gullo, δικηγόρο)
   
      Αντικείμενο
   
   Αφενός αίτημα, πρώτον, για απόδοση των δαπανών στις οποίες υποβλήθηκε η προσφεύγουσα-ενάγουσα προκειμένου να εκτελέσει τη σύμβαση υπ’ αριθ. 507126 σχετικά με το σχέδιο Cocoon και τη σύμβαση υπ’ αριθ. 507760 σχετικά με το σχέδιο Dicoems, που συνήφθησαν αντιστοίχως στις 7 και 19 Δεκεμβρίου 2003 μεταξύ της Επιτροπής και της προσφεύγουσας-ενάγουσας, δεύτερον, για διαπίστωση του παράνομου χαρακτήρα της αποφάσεως της Επιτροπής με την οποία κατήγγειλε τις εν λόγω συμβάσεις, τρίτον, για ακύρωση του σχετικού χρεωστικού σημειώματος και, τέταρτον, για καταβολή αποζημιώσεως για την προκληθείσα ζημία και, αφετέρου, επικουρικό αίτημα το οποίο θεμελιώνεται σε εξωσυμβατική ευθύνη της Επιτροπής.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Δέχεται την αγωγή της Association médicale européenne (EMA) στο μέτρο που ζητεί την απόδοση των σχετικών με τις συμβάσεις Cocoon και Dicoems αμέσων δαπανών προσωπικού ως προς το ποσό των 17 231,28 ευρώ, καθώς και των σχετικών προς αυτές εμμέσων δαπανών που απορρέουν από την εφαρμογή των εν λόγω συμβάσεων.
            
         
               2)
            
            
               Απορρίπτει κατά τα λοιπά την προσφυγή-αγωγή της EMA.
            
         
               3)
            
            
               Απορρίπτει την ανταγωγή της Ευρωπαϊκής Επιτροπής.
            
         
               4)
            
            
               Κάθε διάδικος θα φέρει τα δικαστικά του έξοδα, περιλαμβανομένων των εξόδων της διαδικασίας ασφαλιστικών μέτρων στην υπόθεση T-116/11 R.
            
         
      (1)  EE C 120 της 16.4.2011.